Kaysone Phomvihane
Kaysone Phomvihane var en laotisk politiker, der var præsident fra 1991 til 1992.
Kaysone Phomvihane blev født i det sydlige Laos af en laotisk mor og en vietnamesisk far, der var embedsmand i den franske koloniregering. Mens han studerede i Vietnam lærte han Ho Chi Minh at kende og blev i 1940'erne en ledende skikkelse i kampen mod den franske kolonimagt i Laos.
Efter revolutionen, i 1975, blev Kaysone premierminister, en stilling han fastholdt frem til 1991. Senere samme år blev han udnævnt til præsident. Kaysone var Laos ubestridte leder fra 1955 til sin død og personificerede det nære forhold mellem parti, regering og militær, som karakteriserer Laos' politiske system. Han fastholdt tætte forbindelser til Vietnams kommunistparti.